stanford-oval/wikipedia huggingface dataset:
אמיל מוריס
ביוגרפיה

מוריס היה שען במקצועו, והיה חבר קרוב של היטלר; עוד משנת 1919 החלו היחסים האישיים ביניהם. עם ייסוד האס אה בשנת 1920, מוריס היה מפקדו הראשון של הארגון.
בשנת 1923, מוריס היה למפקד דיוויזיית האס אס לייבשטנדרטה, יחידת אס אה שהייתה אחראית על אבטחת היטלר בכנסים ובעצרות של המפלגה הנאצית. הוא נאסר יחד עם היטלר ורודולף הס בכלא לנדסברג לאחר הפוטש במרתף הבירה. בעודו כלוא העלה על הכתב את הפרקים הראשונים של הספר מיין קמפף, עד שהוחלף בהס. ב-1925, שנתיים לאחר ניסיון הפוטש הכושל, מוריס והיטלר הקימו מחדש את יחידת הלייבשטנדרטה וכן את האס אס. בזמנו, היטלר היה החבר מספר 1 באס אס וחברו נעשה למספר 2 ברשימה. מוריס קיבל דרגת אס-אס-פיהרר בארגון החדש, אם כי הפיקוד על האס אס ניתן לראשונה ליוליוס שרק. מוריס נעשה לנהגו של היטלר. היו שמועות על כך שהסיבה לכך שאיבד את המשרה לבסוף הייתה פרשת אהבים עם גלי ראובל, אחייניתו של היטלר.
כאשר האס אס התארגן מחדש והתרחב בשנת 1932, מוריס קיבל דרגת אוברפיהרר. אף כי הוא מעולם לא קיבל תפקיד בכיר באמת, הרישום שלו כמספר 2 ברשימת הארגון העניק לו יוקרה בקרב הארגון, לדוגמה, היינריך הימלר שהיה הרבה יותר בכיר ממנו, היה רק מספר 168 ברשימה.
לאחר שהימלר מונה למפקד העליון של האס אס, נאלץ מוריס לעמוד בתקנות שקבע הרייכספיהרר לטוהר הגזע של המשרתים. ב-1935, לפני שנישא, היה עליו להציג מסמכים לגבי ההיסטוריה של משפחתו. כל קציני האס אס היו צריכים להוכיח שלא היה פגם באילן היוחסין שלהם עד 1750. למוריס היו שורשים יהודיים: שארל מוריס שוורצנברגר (1805–1896), המייסד של תיאטרון תַליה (אנ') בהמבורג, היה אבי-סבו. מבחינה גזעית, הוא היה שמינית-יהודי. לדבר לא היו השלכות מבחינת חוקי נירנברג (שסיווגו רק רבע-יהודים ומעלה והתעלמו מפחות מכך), אולם הימלר ביקש לסלקו מהאס אס בהתאם לתקנות, יחד עם אחרים ממשפחתו. אך היטלר תמך בחברו הוותיק. במכתב חשאי שנכתב ב-31 באוגוסט 1935, היטלר הורה להימלר לחרוג מן החוקים בנוגע למוריס ולאחיו. הם הוכרזו "ארים של כבוד" והותר להם להישאר באס אס.
ב-29 במרץ נעשה לחבר ברייכסטאג מטעם המפלגה הנאצית, ובשנת 1937 מונה ליושב-ראש איגוד בעלי המלאכה במינכן. בשנים 1940 עד 1942 הוא שירת בלופטוואפה כקצין.
לאחר המלחמה בשנת 1948 הוא נידון ל-4 שנים במחנה עבודה, אך שוחרר מוקדם.
לקריאה נוספת

Anna M. Sigmund, Des Führers bester Freund, Heyne, 2003.
אמיל לור

| --- | --- |

 לידה:  3 ביוני 1881 אפט, צרפת 
 פטירה:  3 ביולי 1957 (בגיל 76) יר, צרפת 
 מדינה:  צרפת 
 השתייכות:  צבא צרפת 
 תקופת הפעילות:  מ-1946 
 דרגה:  גנרל ארמייה 
 פעולות ומבצעים
 מלחמת העולם הראשונה  מלחמת העולם השנייה 
 עיטורים
 קצין גבוה במסדר התהילה התוניסאי  קצין החינוך הציבורי  Croix de guerre 1914–1918 (Belgium)  צלב המלחמה 1914–1918  מדליית הניצחון  קצין מסדר הכתר הבלגי  מפקד במסדר המלכותי עלווי  קצין במסדר הכתר של איטליה  קצין גבוה במסדר הכוכב של רומניה  מפקד בלגיון הכבוד  מסדר פרנציסקה 
 
אוגוסט מארי אמיל לור (בצרפתית: Auguste Marie Émile Laure ;‏ 3 ביוני 1881–1957) היה ז'נרל ד'ארמה צרפתי במלחמת העולם השנייה.
ביוגרפיה

לור נולד ב-3 ביוני 1881 באפט, ווקלוז. אביו היה ז'אק ארנסט לור (Ingénieur des Arts et Manufactures), ואמו הייתה מרגריט מארי לואיז דובל. הוא התחתן עם אז'ני מרגריט דגסקט בדראגינין ב-27 בספטמבר 1908.
ב-4 באפריל 1931 הוא מונה למפקח הכללי של כוחות הנ"מ, וב-31 ביולי 1932 הועלה לדרגת ז'נרל דה בריגדה. ב-10 בפברואר 1934 הוא מונה לראש הקבינט הצבאי, משרד המלחמה, וב-8 במאי 1935 הוא מונה למפקד הכוחות באלג'יר. ב-16 בדצמבר אותה שנה הוא הועלה לדרגת ז'נרל דה דיוויזיה, וב-28 בינואר 1938 הוא הועלה לדרגת ז'נרל דה קורפוס ומונה למפקד האזור הצבאי התשיעי. בעת פרוץ מלחמת העולם השנייה, הוא מונה למפקד הקורפוס ה-9, וב-21 במאי 1940, במהלך המערכה על צרפת ועל ארצות השפלה מונה למפקד הארמייה השמינית שהוצבה באזור לורן, ופיקד עליה עד לכניעת הכוחות ב-23 ביוני 1940. לאחר הכניעה נכלא לר בלה ברסה, יחד עם ארבעה גנרלים נוספים.
לאחר התערבותו של המרשל אנרי פיליפ פטן, לור שוחרר ומונה למזכ"ל משרד ראש המדינה (secrétaire général du Cabinet du chef de l'État) ב-15 בנובמבר 1940 , וב-15 בדצמבר הועלה לדרגת ז'נרל ד'ארמה ומונה למזכיר גנרל ארגון ותיקי הלגיון (LFC), ארגון ותיקי וישי, והחליף את קסאבייה ולה. הוא עזב תפקיד זה בשנת 1942 לאחר חזרתו של פייר לאוואל לממשלה. הוא נעצר על ידי הגרמנים בדצמבר 1943 וגורש לגרמניה, ולא שוחרר עד מאי 1945.
לאחר המלחמה הוא הועמד למשפט, אחד מהמשפטים שנערכו באשמת שיתופי פעולה, שהתקיימו אחרי מלחמת העולם השנייה בצרפת, אך זוכה ב-2 ביולי 1948.
בנו, רנה לור, הפך אף הוא לגנרל בצבא הצרפתי. בן נוסף, אנרי לור, הפך לאדמירל.
הערות שוליים

↑  Vanwelkenhuyzen, Jean (2007). Le gâchis des années 30: 1933-1937. Vol. 1. Bruxelles: Racine. p. 163, footnote 3. ISBN 2873864087. נבדק ב-3 בדצמבר 2013. {{cite book}}:  (עזרה)
↑  Naissance en 1881 - État civil - Archives départementales de Vaucluse (אורכב 05.12.2013 בארכיון Wayback Machine)
↑  The circumstances under which he was imprisoned are described in volume 3 (L'armée broyée, chapitre XVIII) of the work by Roger Bruge Les Combattants du 18 juin (Fayard, 1987)
↑  "PETAIN ADDS GENERAL TO STAFF OF COUNCIL; Makes Laure Secretary in Shift -- Creates New Board". The New York Times. 18 בנובמבר 1940. 17-General Auguste-Marie-Emile Laure, just released after four months as a prisoner in Germany, has been called by Chief of State Marshal Henri Philippe ... {{cite news}}:  (עזרה)
↑  "VICHY SEEKS OWN WAY OF TOTALITARIANISM; Pucheu Emphasizes Catholicism in Post-War Role of France". The New York Times. 31 באוקטובר 1941. The future foreseen for the French Legion by M. Pucheu was forecast recently by General Emile Laure, chief of Marshal Henri Philippe Pétain's military Cabinet ... {{cite news}}:  (עזרה)
| --- | --- |
בקרת זהויות :  BnF: cb107421468 (data)  GND: 1047248824  ISNI: 0000 0000 8053 6788  SUDOC: 088075761  VIAF: 122036042   WorldCat (עם VIAF): 122036042
איווה וולבס

סמליל הקבוצה עד עונת המשחקים 2017/2018, כשפעלה בשמה הקודם, "איווה אנרג'י"
איווה וולבס (באנגלית, Iowa Wolves) היא קבוצת כדורסל מהעיר דה מוין, איווה המשחקת בליגת הפיתוח של ה-NBA מאז שנת 2007. עד עונת 2017/2018 שיחקה בשם "איווה אנרג'י" (באנגלית, Iowa Energy).
הקבוצה מסונפת לקבוצת מינסוטה טימברוולבס המשחקת בליגת ה-NBA. במשחק הבית הראשון של הקבוצה היא שברה את שיא הליגה לצופים במשחק, כאשרבאולם נכחו 8,842 צופים. הקבוצה שברה את השיא במהלך המשחק השני בסדרת הגמר של עונת 2011/12 בו נכחו 14,036 צופים. בסיום אותה סדרה זכתה הקבוצה באליפות הראשונה, והיחידה שלה.
היסטוריה > 2010-2007: שנים ראשונות

ב-27 בפברואר 2007 הודיעה הנהלת ליגת הפיתוח על כוונתה להקים קבוצה חדשה בעיר דה מוין, שתצטרף לליגה בתחילת עונת 2007/08, "איווה אנרג'י". ניק נרס שהיה מאמנה הראשון בתולדותיה, היה גם מיוזמי הקמת המועדון והניע את המהלך באמצעות קשר קרוב לעורך דין שהיה מקושר בעירייה המקומית. בעונת הבכורה שיתפה הקבוצה פעולה עם הקבוצות שיקגו בולס ומיאמי היט. תהליך בניית סגל השחקנים החל ב-5 בספטמבר בדראפט ההרחבה של שנת 2007 בו בחרה הקבוצה 10 שחקנים. במשחק פתיחת העונה פגשה הקבוצה את אלופת העונה הקודמת, דקוטה ויזארדס, וניצחה אותה בתוצאה 99–101. הניצחון הראשון בתולדות המועדון. את עונת הבכורה סיימה הקבוצה במאזן של 22 ניצחונות ו-28 הפסדים, מאזן שהציב אותה במקום העשירי בליגה, מחוץ לתמונת הפלייאוף.
לפני תחילת עונת 2008/09 הודיעה הליגה כי פיניקס סאנס יחליפו את המיאמי היט כקבוצת החסות של האנרג'י. בסיום העונה השנייה שיפרה הקבוצה את מאזנה ועלתה ל-28 ניצחונות מול 22 הפסדים. הקבוצה דורגה במקום השלישי בפלייאוף, אך הודחה לאחר שהפסידה 109–114 בסיבוב הראשון לדקוטה ויזארדס. סנטר הקבוצה, קורטני סימס זכה בתור ה-MVP של העונה הרגילה לאחר שהשיג ממוצע של 22.8 נקודות ו-11 ריבאונדים למשחק. במהלך העונה הוא חתם על חוזה ל-10 ימים בפיניקס סאנס ולאחר מכן חוזה דומה בניו יורק ניקס. אות'יוס ג'פרס, גארד הקבוצה שנבחר בדראפט של אותה שנה זכה בתואר רוקי השנה.
לקראת עונת 2009/10 שונה מבנה הליגה משלושה אזורים לשניים והקבוצה עברה לשחק באזור המזרחי. אף על פי שהקבוצה איבדה את קורטני סימס, היא הצליחה לשפר את מאזנה ולסיים את העונה עם 37 ניצחונות, המאזן הטוב בליגה שגם זיכה את הקבוצה באליפות האזורית. הזכייה במקום הראשון אפשרה לקבוצה לבחור את היריבה שמולה תתמודד בסיבוב הראשון של הפלייאוף, מבין הקבוצות שסיימו במקום חמישי עד שמיני. האנרג'י בחרו להתמודד מול יוטה פלאש, שסיימה את העונה במקום השביעי. הפלאש ניצחו במשחק הראשון בסדרה, אך האנרג'י החזירו בשני ניצחונות שהעלו אותם לחצי הגמר. בחצי הגמר פגשה הקבוצה את טלסה 66, שהדיחו את סו פולס סקייפורס בסיבוב הראשון. האנרג'י ניצחו במשחק הראשון בסדרה, אך הפסידו בשני המשחקים הבאים והודחו מהפלייאוף.
היסטוריה > 2011: אליפות ראשונה

קורטני סימס שב לסגל הקבוצה בעונת 2010/11 ויחד איתו הצליחה הקבוצה לשחזר את המאזן מהעונה הקודמת. לקראת הפלייאוף איבדה הקבוצה שניים מכוכביה הגדולים כאשר ג'פרס קיבל חוזה בוושינגטון ויזארדס עד לסיום העונה וסימס עבר לשחק בקבוצה סינית. האנרג'י קיבלו שוב את האפשרות לבחור את היריבה בסיבוב הראשון /הקבוצה בחרה שוב ביוטה פלאש, אותה ניצחה לאחר שלושה משחקים. בחצי הגמר פגשה הקבוצה שוב את טלסה 66, אך הפעם ניצחה בסדרה לאחר שני משחקים ועלתה לגמר נגד ריו גראנדה ואלי וייפרס. במשחק הראשון של סדרת הגמר ניצחו האנרג'י בזכות טריפל דאבל של קורטיס סטינסון שקלע 26 נקודות, לקח 10 ריבאונדים ומסר מספר זהה של אסיסטים. בנוסף, חמישה שחקנים נוספים קלעו בספרות כפולות. סטינסון השיג טריפל דאבל גם במשחק השני, אך הקבוצה הפסידה 122–141. במהלך המשחק נשבר שיר הצופים בליגה, כאשר 14,036 אנשים הגיעו לראות את הקבוצה. סטינסון סבל מפציעה שהגבילה את מספר הדקות שלו במשחק השלישי. בסיום הרבע השלישי פיגרו האנרג'י ב-7 נקודות אחרי הוויפרס, אך רבע אחרון של 23–38 נקודות הוביל למהפך וניצחון באליפות הראשונה.
היסטוריה > 2011-הווה

לקראת עונת 2011/12 הודיעה הנהלת הליגה שהאנרג'י יסיימו את חוזה שיתוף הפעולה עם הפיניקס סאנס ובמקומם צורפו ניו אורלינס הורנטס ווושינגטון ויזארדס כקבוצות חסות. בעונה שלאחר הזכייה באליפות חלה נסיגה ביכולת הקבוצה והיא סיימה את העונה עם 50% הצלחה בלבד - 25 ניצחונות והפסדים, 12 ניצחונות פחות מהעונות הקודמות. הקבוצה העפילה לפלייאוף, אך הפסידה בסיבוב הראשון 2 משחקים ללוס אנג'לס די-פנדרס והודחה. לקראת עונת 2012/13 צורפה דנוור נאגטס כקבוצת חסות רביעית. במהלך העונה המשיכה הנסיגה ביכולת הקבוצה ובסיומה עמד מאזן הניצחונות על 16 בלבד, המאזן הנמוך בתולדות הקבוצה. לקראת עונת 2013/14 צורפה מינסוטה טימברוולבס כקבוצת החסות החמישית. הקבוצה בהובלת אות'יוס ג'פרס, שזכה בתואר ה-MVP בסיום העונה, הצליחה לשפר את מאזנה ל-31 ניצחונות ולזכות באליפות האזורית. בסיבוב הראשון של הפלייאוף פגשה הקבוצה את הריו גראנדה ואלי וייפרס והפסידה בסדרה לאחר שלושה משחקים.
לקראת עונת 2014/2015 חתמה הקבוצה על הסכם חסות בלעדי עם קבוצת ממפיס גריזליס. בעקבות ההסכם שונה צבע הלוגו והמדים, כדי שיהיו דומים לסמל הקבוצה.
בשנת 2017 נמכרה הקבוצה למינסוטה טימברוולבס, אשר משמשת מאז כקבוצת האם של איווה. החל מעונת 2017/2018 פועלת הקבוצה בשם חדש: "איווה וולבס".
עונה אחר עונה

| עונה | אזור | מיקום | ניצחונות | הפסדים |  % הצלחה | פלייאוף |
| --- | --- | --- | --- | --- | --- | --- |
איווה אנרג'י
| 2007/08 | מרכזי | 3 | 22 | 28 | 0.440 |  |
| 2008/09 | מרכזי | 1 | 28 | 22 | 0.560 | הפסד בסיבוב הראשון לדקוטה ויזארדס, 109–114 |
| 2009/10 | מזרח | 1 | 37 | 13 | 0.740 | ניצחון בסיבוב הראשון יוטה פלאש, 2–1 הפסד בחצי הגמר טלסה 66', 1–2 |
| 2010/11 | מזרח | 1 | 37 | 13 | 0.740 | ניצחון בסיבוב הראשון יוטה פלאש, 2–1 ניצחון החצי הגמר טלסה 66', 2–0 ניצחון בסדרת הגמר ריו גראנדה ואלי וייפרס, 2–1 |
| 2011/12 | מזרח | 5 | 25 | 25 | 0.500 | הפסד בסיבוב הראשון לוס אנג'לס די-פנדרס, 0–2 |
| 2012/13 | מרכזי | 6 | 14 | 36 | 0.280 |  |
| 2013/14 | מרכזי | 1 | 31 | 19 | 0.620 | הפסד בסיבוב הראשון ריו גראנדה ואלי וייפרס, 1–2 |
| 2014/15 | מרכזי | 5 | 26 | 24 | 0.520 |  |
| 2015/16 | מרכזי | 4 | 26 | 24 | 0.520 |  |
| 2016/17 | דרום-מערבי | 11 | 12 | 38 | 0.240 |  |
איווה וולבס
| 2017/18 | מערב-תיכוני | 8 | 24 | 26 | 0.480 |  |
| 2018/19 | מערב-תיכוני | 11 | 20 | 30 | 0.400 |  |
| 2019/20 | מערב-תיכוני | 10 | 19 | 24 | 0.422 | העונה בוטלה בעקבות מגפת הקורונה |
| 2020/21 |  | 18 | 2 | 13 | 0.133 |  |
| 2021/22 | מערב | 7 | 15 | 17 | 0.469 |  |
הערות שוליים

↑  Reitz to be re-evalutated Wednesday, Chron.com, 28 Novemmber 2007
1 2  Bulls' NBA D-League affiliate Iowa Energy goes for title tonight, NBA.com
↑  NBA Development League Expands to Des Moines, NBA.com, 27 February 2007
↑  יהונתן אליהו‏, מי שחלם: הדרך הבלתי אפשרית של ניק נרס לבמה הכי נוצצת בכדורסל, באתר וואלה, 29 במאי 2019
↑  NBA Announces Affiliations For Expanded Development League, NBA.com, 5 July 2007
↑  Defending Champs Fall Short In Season Opener, NBA.com, 23 November 2007
↑  Wizards Celebrate First Round Playoff Victory, NBA.com, 16 April 2009
↑  NBA D-League Announces 2010 Playoff Format, NBA.com. 11 November 2009
↑  ENERGY ADVANCE TO 2nd ROUND WITH 111-92 WIN OVER UTAH, NBA.com, 11 April 2010
↑  66ers Defeat Energy To Advance To NBA D-League Finals, NBA.com, 20 April 2010
↑  Energy take Game 1, 123-106, NBA.com, 24 April 2011
↑  ENERGY EXPLODE IN FOURTH: BEAT VIPERS FOR NBA DEVELOPMENT LEAGUE CHAMPIONSHIP, NBA.com, 29 April 2011
| 0 | 1 | 2 | 3 | 4 | 5 |
| --- | --- | --- | --- | --- | --- |
קבוצות ליגת הפיתוח של ה-NBA
| האזור המזרחי | האזור המזרחי | האזור המזרחי | האזור המערבי | האזור המערבי | האזור המערבי |
| אוסיאולה מג'יק | דלאוור בלו קואוטס | מוטור סיטי קרוז | אוסטין ספרס | ממפיס האסל | סן דייגו קליפרס |
| אינדיאנה מאד אנטס | וינדי סיטי בולס | מיין סלטיקס | אוקלהומה סיטי בלו | סאות' ביי לייקרס | סנטה קרוז ווריורס |
| ברמינגהאם סקוואדרון | ויסקונסין הרד | קולג' פארק סקייהוקס | איווה וולבס | סו פולס סקייפורס | קפיטנס דה סיודד דה מקסיקו |
| גרינסבורו סווארם | וסטצ'סטר ניקס | קליבלנד צ'ארג' | ואלי סאנס | סולט לייק סיטי סטארס | ריו גראנדה ואלי וייפרס |
| גרנד ראפידס גולד | לונג איילנד נטס | קפיטל סיטי גו-גו | טקסס לג'נדס | סטוקטון קינגס | ריפ סיטי רמיקס |
| גרנד ראפידס גולד | לונג איילנד נטס | ראפטורס 905 | טקסס לג'נדס | סטוקטון קינגס | ריפ סיטי רמיקס |
אמיל נאוה

| --- | --- |
אין תמונה חופשית
 לידה:  29 במרץ 1985 (בן 39) לונדון, בריטניה
 מדינה:  בריטניה
 תקופת הפעילות:  מ-2008
 מקצוע:  במאי, במאי וידאו קליפים
 http://emilnava.com
 
אמיל ויליאם קאפר נאוה (באנגלית: Emil William Capper Nava; נולד ב-29 במרץ 1985) הוא במאי וידאו קליפים בריטי.
במהלך הקריירה שלו, עבד נאוה עם אמנים כמו טאיו קרוז, שוגאבייבז, גבריאלה צ'ילמי, קימברלי ויאט, ג'סי ג'יי, בי.או.בי, יסמין, ריטה אורה, טייני טמפה, אד שירן, נורמני, היילי סטיינפלד, אמינם, פריאנקה צ'ופרה, זארה לארסון, ג'ניפר לופז, פיטבול, ג'ס גלין, קלווין האריס, אלסו, אלי גולדינג, דואה ליפה, מרטין גריקס, ג'ון ניומן וג'וליה מייקלס.
הערות שוליים

↑  "Director Info - Emil Nava". UKBizDB. נבדק ב-2017-01-06.
↑  Smith, Cameron (29 בינואר 2013). "Emil Nava Exclusive Interview". FemaleFirst Ltd. נבדק ב-6 בינואר 2017. {{cite web}}:  (עזרה)
↑  BLOG: The Videostatic Interview: Emil Nava, director, VideoStatic (באנגלית)
↑    Nisha Lilia Diu, ‏Jessie J: 'I've been with boys and I've been with girls', The Telegraph, 8 May 2011
אליפות אפריקה בכדורגל נשים 2018

| --- | --- |

 מארחת:  גאנה גאנה
 תקופת התחרות:  17 בנובמבר 2018 – 1 בדצמבר 2018 (15 ימים) 
 מספר משתתפות:  8  (מתוך 24 משתתפות שנרשמו)
 הזוכה:  ניגריה ניגריה
 מספר משחקים:  16
 מספר שערים:  51 (3.19 בממוצע למשחק)
 מלכת השערים:  דרום אפריקה ת'מבי קגטלנה (5 שערים)
 השחקנית מצטיינת:  דרום אפריקה ת'מבי קגטלנה
 → 20162022 ←
אליפות אפריקה בכדורגל נשים 2018, היא אליפות אפריקה בכדורגל נשים ה-13 שארגנה קונפדרציית הכדורגל של אפריקה. הטורניר נערך בגאנה מ-17 בנובמבר עד 1 בדצמבר 2018. נבחרת גאנה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו באפריל 2018.
במשחק הגמר נפגשו ניגריה (בפעם ה-11 בתולדותיה) ודרום אפריקה - בהופעה חמישית בגמר. בסיום המשחק, שנערך באצטדיון הספורט באקרה, ניצחה ניגריה 3–4 בדו-קרב בעיטות עונשין מ-11 מטרים, וזכתה בתואר בפעם האחד-עשר בתולדותיה.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  קמרון | 7 | 3 | 2 | 1 | 0 | 6 | 2 | 4 |
|  מאלי | 6 | 3 | 2 | 0 | 1 | 6 | 5 | 1 |
|  גאנה | 4 | 3 | 1 | 1 | 1 | 3 | 3 | 0 |
|  אלג'יריה | 0 | 3 | 0 | 0 | 3 | 2 | 7 | -5 |
| 0 | 1 | 2 |
| --- | --- | --- |
|  גאנה | 1 – 0 | אלג'יריה   |
|  מאלי | 1 – 2 | קמרון   |
|  גאנה | 1 – 2 | מאלי   |
|  קמרון | 3 – 0 | אלג'יריה   |
|  קמרון | 1 – 1 | גאנה   |
|  אלג'יריה | 2 – 3 | מאלי   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  דרום אפריקה | 7 | 3 | 2 | 1 | 0 | 9 | 2 | 7 |
|  ניגריה | 6 | 3 | 2 | 0 | 1 | 10 | 1 | 9 |
|  זמביה | 4 | 3 | 1 | 1 | 1 | 6 | 5 | 1 |
|  גינאה המשוונית | 0 | 3 | 0 | 0 | 3 | 1 | 18 | -17 |
| 0 | 1 | 2 |
| --- | --- | --- |
|  ניגריה | 0 – 1 | דרום אפריקה   |
|  זמביה | 5 – 0 | גינאה המשוונית   |
|  ניגריה | 4 – 0 | זמביה   |
|  גינאה המשוונית | 1 – 7 | דרום אפריקה   |
|  גינאה המשוונית | 0 – 6 | ניגריה   |
|  דרום אפריקה | 1 – 1 | זמביה   |
שלב הנוק-אאוט

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   | חצי הגמר | חצי הגמר |  |  | הגמר | הגמר |  |

|  | 27 בנובמבר - אקרה | 27 בנובמבר - אקרה |  |  |  |  |  |
|  |  קמרון קמרון |  0 (2) |   |  |  |  |  |
|  |  ניגריה ניגריה |  0 (4) |   |  |  |  |  |
|  |   |  |   |  |  |  |  |
|  |  |  |  |  | 1 בדצמבר - אקרה | 1 בדצמבר - אקרה |  |
|  |   |   |   |   |  ניגריה ניגריה |  0 (4) |  |
|  |   |   |   |   |  דרום אפריקה דרום אפריקה |  0 (3) |  |

|  |  |  |   |  |  |  |  |
|  |  |  |  |  | המשחק על המקום השלישי | המשחק על המקום השלישי |  |
|  | 27 בנובמבר - קייפ קוסט | 27 בנובמבר - קייפ קוסט |   |  | 30 בנובמבר - קייפ קוסט | 30 בנובמבר - קייפ קוסט |  |
|  |  דרום אפריקה דרום אפריקה |  2 |   |  |  קמרון קמרון |  4 |  |
|  |  מאלי מאלי |  0 |   |  |  מאלי מאלי |  2 |  |
אירועי כיכר טיין-אן-מן (1976)

כיכר טיין-אן-מן
אירועי כיכר טיין-אן-מן 1976 התרחשו ב-5 באפריל 1976 בכיכר טיין-אן-מן שבבייג'ינג, בירת סין. זו הייתה הפגנת מחאה של הציבור בסין נגד הדיכוי של משטר הרפובליקה העממית של סין לקראת סוף מהפכת התרבות בסין.
הפגנת המחאה התחילה באופן ספונטני בעקבות מותו של ראש הממשלה הסיני ג'ואו אנלאי ממחלת הסרטן ב-8 בינואר 1976. ג'ואו אנלאי היה ראש ממשלת סין שלושה עשורים וזכה להערכה רבה. שנים אחדות לפני מותו, הוא היה מעורב במאבק כוחות פוליטי עם מנהיגים בכירים אחרים בפוליטביורו של המפלגה הקומוניסטית של סין. יריביו הגלויים והחזקים ביותר של ג'ואו היו ג'יאנג צ'ינג, אשתו של יו"ר המפלגה הקומוניסטית מאו דזה-דונג, והאנשים שסביבה שזכו מאוחר יותר לכינוי כנופיית הארבעה.
שלושה חודשים לאחר מותו של ג'ואו אנלאי, במהלך "מועד ניקוי המצבות" (צ'ינגמינג), יצאו אזרחי בייג'ינג ב-5 באפריל לכיכר טיין-אן-מן לקיים הפגנה ספונטנית לזכרו, כשהמסר הפוליטי היה של תמיכה ברפורמות וחיזוק הרפורמיסטים דוגמת דנג שיאופינג ונגד ההנהגה הקיימת. כרזות שונות נכתבו בסגנון הביקורת הסינית, כגון גידופה של הקיסרית וו דזה טיין מהמאה ה-7, כרמז לג'יאנג צ'ינג ולפועלה.
המשטר הסיני ראה באותה העת בהתאגדות של הציבור הסיני איום ממשי לסדר הציבורי. בעקבות פגישת חירום שנערכה בפוליטביורו החליטו מנהיגי סין להסיר את זרי הפרחים והשירים מהכיכר. במהלך הלילה שבין 4 ל-5 באפריל ניקו כוחות הביטחון הסינים את השטח אשר מסביב לאנדרטה בכיכר טיין-אן-מן. ב-5 באפריל גילו עשרות אלפי תושבי בייג'ינג אשר חזרו לאזור האנדרטה שבכיכר כי זרי הפרחים וחומרי ההנצחה האחרים הוסרו. בנוסף, קציני ביטחון סינים כיתרו את האזור אשר מסביב לאנדרטה על מנת למנוע מהמפגינים להתקרב אל האזור.
בלילה של 5 באפריל, כאשר מספר המוחים שפקדו את הרחובות עמד על מספר אלפים בלבד, מיליציה בשליטת המשטר כיתרה את האזור בו התקיימה הפגנת המחאה והתקיפה את המפגינים באמצעות אלות ואקדחים על מנת לגרשם מן הכיכר. כתוצאה מכך נהרגו ונפצעו אלפי מפגינים אשר פקדו את הכיכר ולא היו חמושים. חלק מהמפגינים נלקחו ללשכת הביטחון והוצאו שם להורג ללא משפט.
דנג שיאופינג היה השעיר לעזאזל של ההנהגה, והואשם בגרימת הבעיות. כל סמכויותיו נלקחו ממנו והוא הושם במעצר בית אף על פי שנותר חבר מפלגה.
ראו גם

אירועי כיכר טיין-אן-מן (1989)
אלגוריתם ויטרבי

| --- | --- |
 ממציא:  אנדרו ויטרבי 
 נקרא על שם:  אנדרו ויטרבי 
 
אלגוריתם ויטרבי (באנגלית: Viterbi Algorithm), אלגוריתם תכנון דינמי למציאת רצף המצבים החבויים הסביר ביותר, שתוצאתו היא רצף תצפיות נתון. בין שימושיו הנפוצים - מציאת רצף המצבים בהנחת מודל מרקוב חבוי, פיענוח קודי קונבולוציה ועוד רבים. תחת זאת, משמש באופן תדיר במערכות תקשורת, כגון IEEE 802.11.
יתרונו הבולט של האלגוריתם הוא הורדת סיבוכיות המציאה של הרצף הסביר ביותר - מהמימוש הנאיבי (בעל סיבוכיות מעריכית בגודל הרצף) למימוש היעיל של האלגוריתם (בעל סיבוכיות ליניארית בגודל הרצף).
היסטוריה

האלגוריתם פותח לראשונה על ידי אנדרו ויטרבי בשנת 1967 לטובת פיענוח קוד קונבולוציה מעל ערוץ תקשורת רועש. הוא פותח באופן בלתי-תלוי על ידי מספר גורמים אחרים.
פסאודו-קוד

אלגוריתם ויטרבי מקבל כקלט רצף תצפיות  Y=(y_{1},y_{2},\ldots ,y_{T})\in \{1,2,\dots ,N\}^{T}, ומטרתו להוציא את רצף המצבים  X=(x_{1},x_{2},\ldots ,x_{T})\in S=\{s_{1},s_{2},\dots ,s_{K}\}^{T} הסביר ביותר בהינתן התצפיות  Y. בהקשר זה,  T הוא אורך הרצף (תצפיות ומצבים),  N הוא גודל מרחב התצפיות ו- K הוא גודל מרחב המצבים.
במהלך פעולתו, האלגוריתם משתמש בשתי טבלאות בגודל  K\times T:
טבלה  T_{1}, שבה האיבר  T_{1}[i,j] מכיל את ההסתברות של הנתיב (רצף) הכי סביר עד כה:  {\hat {X}}=({\hat {x}}_{1},{\hat {x}}_{2},\ldots ,{\hat {x}}_{j}).
טבלה  T_{2} שבה האיבר  T_{2}[i,j] מכיל את  {\hat {x}}_{j-1} של המסלול הסביר ביותר עד כה.
האלגוריתם ממלא את הטבלאות לפי סדר עולה של  K\cdot j+i, ולפי הנוסחאות הרקורסיביות:
כאשר  A_{ki} ו- B_{iy_{j}} מוגדרים מטה.
מרחב התצפיות  O=\{o_{1},o_{2},\dots ,o_{N}\}
מרחב המצבים  S=\{s_{1},s_{2},\dots ,s_{K}\}
ההסתברויות ההתחלתיות  \Pi =(\pi _{1},\pi _{2},\dots ,\pi _{K}), כך ש- \pi _{i} היא ההסתברות ש- x_{1}==s_{i}
רצף תצפיות  Y=(y_{1},y_{2},\ldots ,y_{T}) כך ש- y_{t}==i אם התצפית בזמן  t היא  o_{i}
מטריצת המעברים  A ממימד  K\cdot K כך ש- A_{ij} היא הסתברות המעבר ממצב  s_{i} למצב  s_{j}
מטריצת הפלטים  B ממימד  K\cdot N כך ש- B_{ij} הוא ההסתברות לתצפית  o_{j} בהינתן שהמצב הוא  s_{i}
רצף המצבים הסביר ביותר  X=(x_{1},x_{2},\ldots ,x_{N})
function VITERBI (O,S,\Pi ,Y,A,B):X
     for each state  i\in \{1,2,\ldots ,K\} do
          T_{1}[i,1]\leftarrow \pi _{i}\cdot B_{iy_{1}}
          T_{2}[i,1]\leftarrow 0
     end for
     for each observation  i=2,3,\ldots ,T do
         for each state  j\in \{1,2,\ldots ,K\} do
              T_{1}[j,i]\leftarrow B_{jy_{1}}\cdot \max _{k}{(T_{1}[k,i-1]\cdot A_{kj})}
              T_{2}[j,i]\leftarrow \arg \max _{k}{(T_{1}[k,i-1]\cdot A_{kj}})
         end for
     end for
      z_{T}\leftarrow \arg \max _{k}{(T_{1}[k,T])}
      x_{T}\leftarrow s_{z_{T}}
     for  i\leftarrow T,T-1,\dots ,2  do
          z_{i-1}\leftarrow T_{2}[z_{i},i]
          x_{i-1}\leftarrow s_{z_{i-1}}
     end for
     return  X
 end function
סיבוכיות האלגוריתם היא  O(T\times \left|{S}\right|^{2}).
אנדראה דאנדולו

שלט האצולה של אנדראה דאנדולו.
אנדראה דאנדולו (באיטלקית: Andrea Dandolo ;‏ 1306 - 7 בספטמבר 1354) היה הדוכס ה-54 של ונציה. דאנדולו כיהן כדוג'ה משנת 1343 ועד פטירתו.
דאנדולו למד היסטוריה ומשפטים באוניברסיטת פדובה ואף כיהן כמרצה באוניברסיטה זו עד שנבחר לתפקיד הדוג'ה.
דאנדולו התמנה לתפקיד האחראי על בזיליקת סן מרקו בגיל 25, ונבחר לתפקיד הדוג'ה, בשנת 1343 בגיל 37.
בתקופת כהונתו שינה דאנדולו את קודקס החוקים של ונציה, תמך באמנויות, והיה איש ספר, וחבר אישי של פטררקה אשר כתב עליו שהיה רודף צדק. דאנדולו אף כתב שני ספרים בלטינית המתארים את ההיסטוריה של ונציה.
בתקופת כהונתו נלחמה ונציה עם ההונגרים אשר סייעו לזאדר במרידתה השביעית כנגד שלטון לה סרניסימה. ג'נובה ניצלה את ההזדמנות לתקוף את ונציה ושלחה את הצי שלה, ובראשו פאגאניו דוריה לים האדריאטי. הצי פשט על הטריטוריות הוונציאניות ואף היווה איום על ונציה עצמה. בקרב ימי ליד לייריה בשנת 1353, נצחה ונציה את הצי הגנואזי.
ב-25 בינואר 1348 נפגעה ונציה ברעית אדמה קשה, ורבים מבתי העיר נהרסו.
במותו היה דאנדולו אחרון הדוג'ים אשר נקבר בבזיליקת סן מרקו.
אמיל לחוד

הגנרל אמיל ג'מיל לחוד (בערבית: اميل جميل لحود; נולד ב-12 בינואר 1936) הוא איש ציבור לבנוני. בשנים 1998–2007 כיהן כנשיא לבנון. לפני שנבחר לנשיא ב-1998, שימש כמפקד צבא לבנון. לחוד נולד בבעבדה, התגייס לאקדמיה של צבא לבנון בשנת 1956, ועשה את מרבית שירותו כקצין בחיל הים. בשנים 1972 ו-1979 נשלח ללימודים צבאיים בארצות הברית.
חיים פרטיים

לחוד הוא נוצרי מרוני. בנו של הגנרל ג'מיל לחוד, אחד ממנהיגי תנועת העצמאות הלבנונית. אימו ממוצא ארמני.
לחוד נשוי לאנדריאה עמדוני משנת 1967, ואב לשלושה ילדים - קארין (נולדה בשנת 1969, נשואה לשר אליאס אלמר), אמיל (נולד בשנת 1975, היה חבר בפרלמנט של לבנון בשנים 2000-2005) ורלף (נולד בשנת 1977).